Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

25.02.2014թ. ք.Երևան

ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության լեյտենանտ Ա.Սողոմոնյանս ուսումնասիրելով 19.10.2012թ. հարուցված 01/06-4496/12 կատարողական վարույթի նյութերը

Պ Ա Ր Զ Ե Ց Ի

Աջափնյակ և Դավթաշեն վարչական շրջանների ընդհանուր իրավասության դատարանի կողմից 20.09.2012թ տրված թիվ ԵԱԴԴ1283/02/11 կատարողական թերթի համաձայն պետք է Զառա Օհանյանից հօգուտ Վահան Հակոբյանի բռնագանձել 4200 ԱՄՆ դոլարին համարժեք ՀՀ դրամ:

29.06.2011թվականից 4200 ԱՄՆ դոլարին համարժեք ՀՀ դրամ պարտքի գումարին հաշվեգրել ՀՀ քաղաքացիական օրնսգրքի 411-րդ հոդվածով նախատեսված տոկոսներ՝ ըստ համապատասխան ժամանակահատվածների համար ՀՀ կենտրոնական բանկի սահմանած բանկային տոկոսի հաշվարկային դրույքների մինչև պարտավորության դադարման օրը:

Ինչպես նաև բռնագանձել բռնագանձվող գումարի հինգ տոկոսը որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Զառա Օհանյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով

Ո Ր Ո Շ Ե Ց Ի

Կասեցնել 19.10.2012թ. հարուցված 01/06-4496/12 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**Հարկադիր կատարող Ա.Սողոմոնյան**